Muutettu ehdotus: Euroopan parlamentin ja neuvoston direktiivi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) - (komission EY:n perustamissopimuksen 250 (2) artiklan nojalla esittämä) - (ETA:n kannalta merkityksellinen teksti) /* KOM/2001/0555 lopull. - COD 2001/0018 */



Virallinen lehti nro 025 E , 29/01/2002 s. 0472 - 0473



Muutettu ehdotus: EUROOPAN PARLAMENTIN JA NEUVOSTON DIREKTIIVI tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) - (komission EY:n perustamissopimuksen 250 (2) artiklan nojalla esittämä) - (ETA:n kannalta merkityksellinen teksti) 1. Taustaa >TAULUKON PAIKKA> 2. Ehdotuksen tavoite Ehdotuksella direktiivin 76/769/ETY muuttamisesta kahdennenkymmenennenneljännen kerran pyritään lujittamaan sisämarkkinoita ja suojelemaan ympäristöä. Siinä otetaan käyttöön pentabromidifenyylieetterin (5-BDE:n) markkinoille saattamista ja käyttöä koskeva kielto. Myöskään sellaisia tuotteita, jotka sisältävät 5-BDE:tä, ei saa saattaa markkinoille. Muutetun ehdotuksen tavoitteena on saattaa ajan tasalle alkuperäinen ehdotus ottaen huomioon tekniikan viimeaikainen kehitys, mutta muuttamatta kuitenkaan direktiivin rakennetta pääpiirteissään ja sen yleisiä tavoitteita. 3. Komission lausunto parlamentin tekemistä tarkistuksista Parlamentti on tehnyt kahdeksan tarkistusta, joista komissio on hyväksynyt yhden kokonaan. Tämän lisäksi komissio on periaatteessa osittain hyväksynyt osan toisesta tarkistuksesta. 3.1. Komission hyväksymät tarkistukset Uusimpien teknisten tietojen mukaan oktabromidifenyylieetteriä voitaisiin vuoteen 2003 mennessä valmistaa siten, että se sisältää alle 0,1 prosenttia pentabromidifenyylieetteriä. Ehdotettu yli 0,1 prosentin pentabromidifenyylieetteripitoisuuksia koskeva kielto ei näin ollen vaikuttaisi millään tavoin mahdollisuuteen pitää kaupan ja käyttää oktabromidifenyylieetteriä. Komissio voi tämän vuoksi hyväksyä poistavansa kiellosta poikkeuksen, joka koskee alle 5 prosentin pentabromidifenyylieetteripitoisuuksia teknisen laadun oktabromidifenyylieetterissä. Toisin sanoen komissio hyväksyy, että direktiivin 76/769/ETY muuttamisesta kahdennenkymmenennenneljännen kerran tehdyn komission ehdotuksen liitteessä oleva 3 kohta poistetaan (parlamentin tarkistus 5). 3.2. Komission osittain tai periaatteessa hyväksymät tarkistukset Edellä todetun vuoksi komissio voi hyväksyä selventävänsä johdantokappaleessa, että oktabromidifenyylieetteri ei saa sisältää pentabromidifenyylieetteriä yli 0,1 prosentin pitoisuuksina (parlamentin tarkistuksen 2 alkuosa). Muutetaan johdanto-osan 5 kappale seuraavasti: "Kaupallisesti saatavilla olevat teknisen laadun difeenyylieetterit ovat sekoituksia, ja ne sisältävät molekyylejä, joissa on eri määrä bromiatomeja. Teknisen laadun oktabromidifenyylieetterissä (8-BDE) on pääasiassa 8-BDE- ja 7-BDE-yhdistettä, ja se sisältää myös 5-BDE-yhdistettä. Ihmisten terveyden ja ympäristön suojelemiseksi yli 0,1 prosenttia 5-BDE-yhdistettä sisältävän 8-BDE-yhdisteen käyttö on kiellettävä heti, kun 5-BDE-yhdisteen käyttö kielletään." 3.3. Ehdotukseen tehtäviä muita muutoksia Komissio ottaa huomioon neuvoston ilmaiseman tarpeen selkiyttää ehdotetun direktiivin liitteessä olevaa 1 kohtaa lisäämällä siihen ilmaus "aineena tai". Muutetaan liitteessä oleva 1 kohta seuraavasti: "Ei saa saattaa markkinoille tai käyttää aineena tai valmisteen ainesosana yli 0,1 massaprosentin pitoisuuksina." 3.4. Komission hylkäämät tarkistukset Komissio ei voinut hyväksyä tarkistuksia, joilla laajennetaan ehdotetun direktiivin soveltamisalaa siten, että kiellot koskisivat myös muita aineita, ts. oktabromidifenyylieetteriä ja dekabromodifenyylieetteriä (parlamentin tarkistus 1 ja tarkistuksen 2 loppuosa sekä tarkistukset 3, 4, 6, 15 ja 16). Nämä muut aineet voidaan sisällyttää komission myöhempiin ehdotuksiin sen jälkeen, kun riskinarviointi on valmistunut ja turvallisten korvaavien aineiden saatavuus tutkittu. 4. Päätelmä Komissio muuttaa ehdotusta edellä esitetyllä tavalla EY:n perustamissopimuksen 250 artiklan 2 kohdan mukaisesti.